*Tämä artikkeli käsittelee kaupunkia. Savonlinnan muita merkityksiä on täsmennyssivulla.*

**Savonlinna** (ruots. *Nyslott*) on Suomen kaupunki, joka sijaitsee Etelä-Savon maakunnassa. Kaupungissa asuu 31 842 henkilöä, ja sen pinta-ala on 3 597,69 km², josta 1 359,58 km² on vesistöjä (2022-01-011. tammikuuta 2022). Väestötiheys on 14,2 asukasta/km². Savonlinna tunnetaan erityisesti Olavinlinnasta ja siellä järjestettävistä Savonlinnan Oopperajuhlista.

Savonlinnan naapurikuntia ovat Enonkoski, Heinävesi, Kitee, Liperi, Parikkala, Rantasalmi, Ruokolahti, Rääkkylä, Sulkava ja Varkaus. Näistä Enonkoski on Savonlinnan kokonaan ympäröimä.

Historia
--------

Savonlinnan keskustaa 1930-luvulla.
Savonlinnaa 1960-luvulla.
Savonlinna näytti 1800-luvulla arkaaiselta Hjalmar Munsterhjelmin maalauksessa.
Savonlinnan kaupunki sai alkunsa 1475 perustetun Olavinlinnan vierelle Kyrönsalmen länsirannalle syntyneestä asutuksesta. Sääminkiin kuulunut Olavinlinnan vierellä sijainnut Savonlinnan malmi (ruots*. Nyslotts malm*) korotettiin vuonna 1639 kaupungiksi Pietari Brahen aloitteesta. Savonlinnan malmilla asuivat linnoituksessa työskentelevät käsityöläiset ja muu väestö, joka ei mahtunut asumaan linnassa.

Savonlinnan kaupungin perustamisasiakirja on hävinnyt ajan saatossa, mutta monista muista lähteistä on käynyt ilmi perustamisvuosi 1639. Kaupungille ei annettu perustamisen yhteydessä nimeä ja siitä käytettiin vaihtelevasti nimityksiä *Savolax Nystad* (Savon Uusikaupunki) ja *Nyslotts malm*. Savonlinnan ensimmäinen kaupunkiaika päättyi vuonna 1683, kun kaupunkioikeudet peruutettiin. Kaupungin maa-ala siirtyi Heikinpohjan ratsutilan omistukseen ja kaupungin asukkaita karkotettiin asunnoistaan. Kaupunkioikeuksien lakkauttamisen jälkeen väkiluku laski 100–150 henkilöön. Isovihan ajan vuodesta 1714 vuoteen 1721 Olavinlinna ja Savonlinna olivat venäläisten alaisuudessa. Isonvihan jälkeen Savonlinna palasi Ruotsin vallan alle venäläisten poistuttua syksyllä 1721. Vuonna 1723 Savonlinnasta tuli Haminan tapulikaupungin alainen kauppapaikka. Ruotsin valta Savonlinnassa päättyi pikkuvihaan 1742, jolloin venäläiset miehittivät Suomen. Savonlinnasta tuli uudestaan itsenäinen kaupunki vuonna 1784.

Savonlinna tunnetaan yleisesti Olavinlinnastaan.
1800-luvulla Savonlinna kasvoi ja teollistui, asutus levisi Vääräsaaresta Talvisaarelle. Saimaan kanavan valmistuminen 1856 ja rautatieyhteyden valmistuminen 1907 kasvattivat kaupunkia. Saimaan kanava toi turisteja vuonna 1896 valmistuneeseen Olavin kylpylälaitokseen. Kaupunkikuvan suurimmat muutokset alkoivat toisen maailmansodan jälkeen, kun puutalot purettiin ja tilalle rakennettiin kerrostaloja.

### Savonlinnan palot

* Vuonna 1656 ruptuurisodassa kaupungin kaikki talot poltettiin – muun muassa raatihuone, koulu, pappila ja mahdollisesti keskeneräinen uusi kirkko tuhoutuivat.
* Vuonna 1714 isovihan aikana venäläisten saapuessa Olavinlinnan päällikkö antoi käskyn polttaa Savonlinnan rakennukset.
* Vuonna 1742 pikkuvihan alussa ruotsalaiset polttivat Savonlinnan ennen venäläisten tuloa.
* Heinäkuussa vuonna 1812 Savonlinnan suurpalossa tuhoutui 19 taloa.
* Talvi- ja jatkosodan aikana kaupunki kärsi ajoittaisista pommituksista. Pahimmin vahingot kohdistuivat Savonlinnan tuomiokirkkoon, joka syttyi tuleen tammikuussa 1940 ja kärsi suurta tuhoa. Kirkko rakennettiin uudelleen vuonna 1948.

Kuntaliitokset
--------------

Savonlinnan Lyseon entinen talo on osa Savonlinnan kaupungintaloa.
Vuoden 1973 kuntaliitoksessa Savonlinnaan yhdistettiin suurin osa sitä ympäröineestä Säämingin kunnasta. Samana vuonna valmistui myös Savonlinnan lentoasema. Savonrannan kunta liittyi Savonlinnaan vuoden 2009 alussa. Kunnilta puuttui yhteinen kuntaraja, joka oli kuntajakolain edellytys kuntaliitoksen tekemiselle. Valtioneuvosto kuitenkin vahvisti osakuntaliitoksen Enonkosken kunnan pohjoisosasta 19. kesäkuuta 2008, jolla Savonlinnan kaupunkiin liitettiin 31,24 km² kaistale yhteisen maarajan luomiseksi Savonlinnan ja Savonrannan välille.

Tätä ennen asiaa oli yritetty ratkaista Enonkoskella 27. helmikuuta 2008 pidetyssä käytävää koskevassa yhteiskokouksessa, joka päättyi hyvin laihoin tuloksin. Tästä huolimatta Savonrannan kunnanvaltuusto päätti 28. maaliskuuta 2008 äänin 12–4 että Savonrannan ja Savonlinnan välinen yhdyskäytävä muodostettiin niin sanottua pohjoista reittiä pitkin lohkaisemalla se pelkästään Enonkosken kunnasta, minkä ratkaisun valtioneuvosto hyväksyi. Enonkoskelta saadun alueen pinta-ala on 31,24 neliökilometriä ja siellä asuu yksi asukas. Maaliskuussa 2012 Savonlinnan, Kerimäen ja Punkaharjun valtuustot päättivät kuntien yhdistymisestä. Liitos toteutui vuonna 2013. Enonkoski liittyi mukaan vain seurakunnallisesti, ei kunnallisesti. Liitoksen tuloksena Enonkoski jäi alueeltaan kokonaan Savonlinnan ympäröimäksi enklaaviksi.

Väestönkehitys
--------------

Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1. tammikuuta 2017 tilanteen mukainen.


| Savonlinnan väestönkehitys 1980–2020 |
| --- |
| Vuosi |  |  | Asukkaita |  |
| 1980 |    | 41 053 |
| 1985 |    | 41 324 |
| 1990 |    | 41 359 |
| 1995 |    | 41 426 |
| 2000 |    | 39 575 |
| 2005 |    | 38 451 |
| 2010 |    | 37 059 |
| 2015 |    | 35 523 |
| 2020 |    | 32 976 |
| Lähde: Tilastokeskus. |

Seurakunnat
-----------

Hirvaslahden leirikeskus huhtikuussa 2020.
Vuoden 2018 aluejaon mukaan Savonlinnassa on yksi Suomen evankelis-luterilaisen kirkon seurakunta, johon kuuluu neljä kappeliseurakuntaa ja yksi erillinen kirkkopiiri:

* Savonlinnan seurakunta
	+ Enonkosken kappeliseurakunta
	+ Kerimäen kappeliseurakunta
	+ Punkaharjun kappeliseurakunta
	+ Rantasalmen kappeliseurakunta
	+ Savonrannan kirkkopiiri.

Lisäksi Savonlinnassa toimii Suomen evankelisluterilaiseen lähetyshiippakuntaan kuuluva Pyhän Jaakobin luterilainen seurakunta.

Suomen ortodoksisen kirkon seurakunnista Savonlinnan alueella toimii Saimaan ortodoksinen seurakunta.

Savonlinnassa toimivat lisäksi Savonlinnan Helluntaiseurakunta, Punkaharjun helluntaiseurakunta ja Savonlinnan vapaaseurakunta.

### Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Savonlinnan kaupungin nykyisellä alueella.

* Kerimäen seurakunta (liitetty Savonlinnan seurakuntaan 2013)
* Punkaharjun seurakunta (liitetty Savonlinnan seurakuntaan 2013)
* Savonlinna-Säämingin seurakunta (liitetty Savonlinnan seurakuntaan 2013)
* Savonrannan seurakunta (liitetty Kerimäen seurakuntaan 2006)
* Säämingin seurakunta (yhdistetty silloisen Savonlinnan seurakunnan kanssa Savonlinna-Säämingin seurakunnaksi 1995)

Maantiede
---------

Saimaa hallitsee Savonlinnan luonnonmaisemaa. Puruvettä Punkaharjulla.
Savonlinnan keskusta on rakennettu osittain saarille, jotka erottavat Saimaan selät Haapaveden ja Pihlajaveden toisistaan. Kaupungin pinta-alasta yli kolmannes koostuu vesistöistä ja useista saarista. Haapa- ja Pihlajavettä yhdistävät kolme salmea lännestä itään päin lueteltuina ovat Laitaatsalmi, Haapasalmi ja Kyrönsalmi. Talvisalo jää Laitaatsalmen ja Haapasalmen väliin ja Vääräsaari Haapasalmen ja Kyrönsalmen väliin. Linnansaaren kansallispuisto ja Koloveden kansallispuisto sijaitsevat osittain Savonlinnan alueella.

### Ilmasto

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Savonlinnan ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | −4,5 | −4,4 | 0,9 | 7,3 | 14,6 | 19,3 | 22,0 | 19,9 | 14,1 | 7,0 | 1,4 | −2,2 | **ka.** | **8** |
| Vrk:n ka. alin lämpötila (°C) | −10,6 | −11,3 | −7,5 | −1,7 | 4,4 | 10,0 | 13,3 | 12,0 | 7,5 | 2,3 | −2,5 | −7,1 | **ka.** | **0,7** |
| Vrk:n keskilämpötila (°C) | −7,4 | −7,7 | −3,3 | 2,6 | 9,4 | 14,5 | 17,3 | 15,5 | 10,5 | 4,5 | −0,6 | −4,5 | **ka.** | **4,2** |
|  |
| Sademäärä (mm) | 42 | 34 | 35 | 29 | 42 | 62 | 69 | 78 | 62 | 62 | 52 | 52 | **Σ** | **619** |
|  |
| Sadepäivät (d) | 11 | 10 | 9 | 7 | 8 | 10 | 10 | 10 | 10 | 12 | 12 | 12 | **Σ** | **121** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

−4,5|  |
| --- |
| −10,6 |

 | 

−4,4|  |
| --- |
| −11,3 |

 | 

0,9|  |
| --- |
| −7,5 |

 | 

7,3|  |
| --- |
| −1,7 |

 | 

14,6|  |
| --- |
| 4,4 |

 | 

19,3|  |
| --- |
| 10,0 |

 | 

22,0|  |
| --- |
| 13,3 |

 | 

19,9|  |
| --- |
| 12,0 |

 | 

14,1|  |
| --- |
| 7,5 |

 | 

7,0|  |
| --- |
| 2,3 |

 | 

1,4|  |
| --- |
| −2,5 |

 | 

−2,2|  |
| --- |
| −7,1 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 42  | 34  | 35  | 29  | 42  | 62  | 69  | 78  | 62  | 62  | 52  | 52  |

**Lähde:** Tilastoja Suomen ilmastosta ja merestä 1991-2020 |

### Savonlinnan keskustaajaman kaupunginosat

*lähde?*

| Länsi | Keskusta | Itä |
| --- | --- | --- |
| * Aholahti
* Ensola
* Kellarpelto
* Laitaatsilta
* Pihlajaniemi
* Pitkäniemi
* Pöllänlahti
* Rantakoivikko
* Ritala
 | * Heikinpohja
* Hernemäki
* Jukolansalo
* Kasinonsaaret
* Savonniemi
* Sortteerinlahti
* Talvisalo
* Viiskulma
 | * Alttarkivi
* Haka-alue
* Inkerinkylä
* Kyrönniemi
* Mertala
* Miekkoniemi
* Nojanmaa
* Nojanmaanlahti
* Nätki
* Pääskylahti
* Pääskylä
* Viuhonmäki
 |

### Taajamat

Kerimäen venevajoja.
Vuoden 2017 lopussa Savonlinnassa oli 34 664 asukasta, joista 26 511 asui taajamissa, 7 681 haja-asutusalueilla ja 472:n asuinpaikat eivät olleet tiedossa. Savonlinnan taajama-aste on 77,45 %. Savonlinnan taajamaväestö jakautuu kuuden eri taajaman kesken:

| # | Taajama | Väkiluku(31.12.2017) |
| --- | --- | --- |
| 1 | **Savonlinnan keskustaajama** | 21 897 |
| 2 | Kerimäen kirkonkylä | 2 340 |
| 3 | Punkasalmi | 1 338 |
| 4 | Savonrannan kirkonkylä | 421 |
| 5 | Anttola | 307 |
| 6 | Tuunaansaari | 208 |

Kaupungin keskustaajama on lihavoitu.

### Kylät

Seuraavassa on lueteltu Savonlinnan kylät kuntaliitoksen jälkeen Savonlinnan, Kerimäen, Punkaharjun ja Savonrannan alueilla.

* **Savonlinna:** Aholahti, Ahvensalmi, Ahvionsaari, Haapalahti, Hannolanpelto, Haukiniemi, Ikoinniemi, Juvola, Kaartilanranta, Kallislahti, Kesamonsaari, Kiilanmäki, Kiviapaja, Kokonsaari, Kommerniemi, Kosola, Laukansaari, Liistonsaari, Loikansaari, Mikkolanniemi, Moinsalmi, Niittylahti, Oravi, Otavaniemi, Pellossalo, Pesolansaari, Pietolansaari, Pihlajalahti, Pirhiänniemi, Pihlajaniemi, Ritosaari, Tolvanniemi, Tuohisaari, Tynkkylänjoki, Varparanta.
* **Kerimäki:** Alakuona, Anttola, Uusi-Haapalahti, Haapaniemi, Hevossalo, Hälvä, Karvila, Kattilamäki, Kerimäki, Kerimäen Pihlajaniemi, Kumpuranta, Kuokkala, Laakkola, Luotojärvi, Lötjölä, Louhi, Makkola, Moinniemi, Paakkunala, Paasniemi, Uus-Pihlajaniemi, Pitkälä, Raikuu, Rauvanniemi, Riikola, Ruokojärvi, Ruokolahti, Ruokoniemi, Silvola, Simpala, Toroppala, Yläkuona.
* **Punkaharju:** Enanniemi, Hiukkajoki, Kulennoinen, Lahdenkylä, Liittolahti, Piojärvi, Punkaharjun Laukansaari, Punkasalmi, Putikko, Raatikko, Ruhvana, Saukonsaari, Sorvasranta, Susiniemi, Särkilahti, Turtianniemi, Tuunaansaari, Utrasniemi, Vaahersalo, Vaara, Vuoriniemi.
* **Savonranta:** Hanhijärvi, Hankavaara, Lapinlahti, Säimen, Leivola, Oriniemi, Pirttimäki, Rönkönvaara, Vuokala.

Koulutus
--------

Varhaiskasvatusta tarjotaan Savonlinnassa kahdeksassa kunnallisessa päiväkodissa, neljässä yksityisessä päiväkodissa, ryhmäperhepäiväkodissa, avoimessa päiväkodissa sekä kunnallisessa ja yksityisessä perhepäivähoidossa. Esiopetusta annetaan sekä päiväkodeissa että kouluissa.

Savonlinnassa on yhteensä 16 peruskoulua:

|  |  |
| --- | --- |
| * Anttolan koulu (luokat 1–6)
* Juvolan koulu (esiopetus + luokat 1–6)
* Kallislahden koulu (esiopetus + luokat 1–6)
* Kellarpellon koulu (luokat 1–6)
* Kerimäen yläkoulu (luokat 7–9)
* Kirkonkylän koulu (luokat 1–6)
* Kulennoisten koulu (esiopetus + luokat 1–6)
* Louhen koulu (luokat 1–6)
 | * Mertalan yhtenäiskoulu (luokat 1–9)
* Nojanmaan koulu (luokat 1–4)
* Nätkin koulu (luokat 1–5)
* Pihlajaniemen koulu (luokat 1–6)
* Punkaharjun koulu (luokat 7–9)
* Punkasalmen koulu (luokat 1–6)
* Savonrannan koulu (luokat 1–9)
* Talvisalon koulu (perusopetuksen luokat 7–9, Heikinpohjan toimipisteessä luokat 1–6)
 |

Savonlinnan normaalikoulun toiminta loppui kevääseen 2018 Itä-Suomen yliopiston siirtäessä opettajankoulutuksen Savonlinnasta Joensuuhun. Sen tilalle vanhoihin opettajankoulutuslaitoksen tiloihin perustettiin Talvisalon koulun Heikinpohjan toimipiste, jossa koulua käyvät alakoululaiset. Nätkin koulu siirrettiin syksyllä niin ikään Heikinpohjaan, vanhan kansainvälisen viestinnän laitoksen tiloihin väistötiloihin. Nätkin koulun rakennus oli päässyt niin huonoon kuntoon, että työterveyshuolto suositteli syksyllä 2018 sen välitöntä sulkemista. Koulu saa uudet tilat Nätkille syksyyn 2019 mennessä.

Savonlinnan lukioita ovat Savonlinnan lyseon lukio, Savonlinnan aikuislukio ja Savonlinnan Taidelukio, joka on valtakunnallinen taidekasvatuksen erityistehtävän saanut erikoislukio. Ammatillista koulutusta tarjoaa Savonlinnan ammatti- ja aikuisopisto. Savonlinnan lyseon lukion Kerimäen toimipiste lakkautettiin keväällä 2018 ja Punkaharjun toimipiste keväällä 2016.

Korkeakoulutusta kaupungissa antaa Kaakkois-Suomen ammattikorkeakoulu, jolla on Savonniemen kampuksella terveysalan laitos. Ammattikorkeakoulun alaisuudessa toimivat myös tutkimusyksikköinä kuitulaboratorio ja elektroniikan 3k-tehdas. Aikaisemmin korkeakoulutusta antoi myös Savonlinnan kieli-instituutti, joka muuttui myöhemmin Joensuun yliopiston kansainvälisen viestinnän laitokseksi ja siirtyi Joensuuhun vuosina 2007–2008.*lähde?* Itä-Suomen yliopiston opettajankoulutuslaitos (OKL) toimi Savonlinnassa kevääseen 2018 asti, jolloin se siirrettiin Joensuuhun. Päätöstä vastustettiin Savonlinnassa voimakkaasti. Opettajankoulutuksen säilyttämisen puolesta järjestettiin jopa mielenosoitus, joka keräsi noin 6 000 osallistujaa. OKL kuitenkin siirrettiin pois Savonlinnasta, mikä aiheutti Savonlinnalle vähenevän väestön ja opiskelijamäärän vuoksi paljon kielteisiä vaikutuksia.

Muita Savonlinnassa toimivia koulutuslaitoksia ovat muun muassa Savonlinnan kesäyliopisto, Linnalan opisto (kansalaisopisto), Savonlinnan kansanopisto, Puruvesi-opisto, Itä-Karjalan Kansanopisto ja Tanhuvaaran urheiluopisto.*lähde?*

Liikenne
--------

### Maantie- ja rautatieliikenne

Vuonna 2012 avattu Savonlinnan rautatieasema.
Savonlinnan julkinen liikenne on viime vuosina kärsinyt julkisten menojen leikkaamisesta, joka on heijastunut lippuhintojen kallistumisena ja vuorojen vähenemisenä.*lähde?*

Savonlinnasta Pieksämäelle ja Mikkeliin on tarjolla linja-autoyhteys. Helsingin suunnasta Savonlinnaan kulkee viikonloppuisin linja-auton yöpikavuoro Lahden ja Mikkelin kautta. 

Paikallisliikennettä hoitaa Savonlinja viidellä linjallaan:

* Linja 1: Repolankaari-Keskusta-Samusalontie
* Linja 2: Aholahti–Keskusta–Nätki
* Linja 3: Haka-alue–Keskusta–Pihlajaniemi
* Linja 4: Jukolansalo–Heikinpohja–Keskusta Miekkoniemi Lapintori Mertala Tyyneläntie ja Prisma Nojanmaa Alasuontie Puntalantie ja Pajatie Haenpolvi
* Linja 5: Kellarpelto–Pihlajaniemi–Heikinpohja–Keskusta–Samiedu

Savonlinnan kautta kulkee Huutokoski–Parikkala-rata. Keskustaajaman alueella on kaksi rautatieasemaa, joista Savonlinnan rautatieasema sijaitsee keskustassa Kauppatorilla ja Pääskylahden rautatieasema keskustasta noin kaksi kilometriä itään. Savonlinnan vanha rautatieasema lakkautettiin radanoikaisun vuoksi joulukuussa 2011 ja on nykyisin yksityiskäytössä. Keskustaajaman ulkopuolella on lisäksi neljä liikennepaikkaa henkilöliikenteelle. Ne ovat Kerimäki, Retretti, Lusto ja Punkaharju. VR liikennöi kiskobussilla henkilöliikennettä rataosuudella Savonlinna–Parikkala, päivittäin noin kuusi vuoroa suuntaansa. Henkilöliikenne Savonlinnan ja Pieksämäen välillä lopetettiin vuonna 1988, Savonlinna–Huutokoski-radan huonokuntoisuuden ja kiskobussien käytöstä poistumisen vuoksi. Savonlinna–Huutokoski-rataosuus on perusparannettu vuonna 2008. Sitä ei kuitenkaan tuolloin sähköistetty, minkä vuoksi sille ei saatu uudelleen liikennettä. Nykyisin rataosa on poikki Savonlinnan ja Rantasalmen väliltä kun Laitaatsalmen rautatiesilta purettiin Valtatie 14:n siltatyömaan tieltä. Rahoitusta uudelle rautatiesillalle ei saatu.

Savonlinnan pääkatu on Olavinkatu, jolla suurin osa kaupungin liikkeistä ja palveluista sijaitsee. Valtatie 14 kulki sitä pitkin kaupungin halki loppuvuoteen 2012 asti aiheuttaen paljon onnettomuuksia kaupungin keskustassa. Tästä syystä kaupunkiin rakennettiin pitkän suunnittelun jälkeen rinnakkaisväylä. Savonlinnan rinnakkaisväylän ensimmäisen osion rakentaminen alkoi syyskuussa 2009, Kyrönsalmen eteläisen sillan ja Miekkoniemen Tavin risteyksen rakentamisella. Ensimmäinen osio valmistui heinäkuussa 2011. Toinen osio (raskaan liikenteen väylä) valmistui 1. marraskuuta 2012 ja toinen osio (kevyen liikenteen väylät) valmistui kesällä 2013. Valtatie 14:ään kuuluva Savonlinnan rinnakkaisväylä sivuuttaa keskikaupungin, Talvisalon ja Jukolansalon alueet osittain uuden ja osittain perinteisen rautatielinjan vieressä. Ohitustien kolmannessa vaiheessa Saimaan syväväylä siirrettiin Kyrönsalmesta Laitaatsalmeen ja rakennettiin Laitaatsalmen yli kaksi kaksikaistaista ja 24,5 metriä korkeaa maantiesiltaa.

### Vesiliikenne

Savonlinnasta on kesäaikaan vilkasta risteilyliikennettä Saimaalle. Liikenteessä on höyrylaivoja ja moottorialuksia. Savonlinna onkin tunnettu valkokylkisten sisävesihöyrylaivojen kotisatamana. Kauppatorin vieressä sijaitsevan Savonlinnan matkustajasataman ohella Savonlinnan satamaan kuuluu syväsatama 2,5 kilometriä matkustajasatamasta itään. Savonlinnassa kotisatamaansa pitäviä sisävesilaivoja ovat muun muassa:

Satama Savonniemestä päin nähtynä.
Savonlinnan matkustajasatama
* S/S Heinävesi
* S/S Paul Wahl
* S/S Punkaharju
* S/S Savonlinna (Maakuntamuseolla)
* S/S Suur-Saimaa (Laitaatsillan telakalla)
* M/S Lakestar
* M/S Lakeseal
* M/S Ieva
* M/S Elviira
* M/S Quavadis
* M/S Velmeri
* S/S Salama (Maakuntamuseolla)
* S/S Ahkera (Maakuntamuseolla)
* S/S Mikko (Maakuntamuseolla)
* M/S Puijo

### Kanavat

* Haponlahden kanava
* Oravin kanava
* Vihtakannan kanava

### Lentoliikenne

Lentoliikennettä palvelee 13 kilometrin päässä kaupungista sijaitseva Savonlinnan lentoasema, josta pääsee kaupunkiin bussilla tai taksilla. Kentältä pääsee lentämällä Helsinkiin ja Tallinnaan, Lentoyhteyttä operoi Liettualainen Transaviabaltika 19-paikkaisella Jetstream 32-potkurilentokoneella.

### Välimatkat

Maanteitä pitkin lyhimpiä reittejä käyttäen.

|  |  |  |  |  |
| --- | --- | --- | --- | --- |
| * Enonkosken vaakuna Enonkoski 32 km
* Heinäveden vaakuna Heinävesi 86 km
* Helsingin vaakuna Helsinki 332 km
* Hämeenlinnan vaakuna Hämeenlinna 305 km
* Imatran vaakuna Imatra 118 km
* Joensuun vaakuna Joensuu 133 km
* Juvan vaakuna Juva 60 km
* Joroisten vaakuna Joroinen 75 km
 | * Jyväskylän vaakuna Jyväskylä 205 km
* Kajaanin vaakuna Kajaani 329 km
* Kiteen vaakuna Kitee 85 km
* Kokkolan vaakuna Kokkola 433 km
* Kotkan vaakuna Kotka 265 km
* Kouvolan vaakuna Kouvola 209 km
* Kuopion vaakuna Kuopio 159 km
* Lahden vaakuna Lahti 232 km
 | * Lappeenrannan vaakuna Lappeenranta 154 km
* Mikkelin vaakuna Mikkeli 104 km
* Oulun vaakuna Oulu 444 km
* Parikkalan vaakuna Parikkala 60 km
* Pieksämäen vaakuna Pieksämäki 117 km
* Pietari 338 km
* Porin vaakuna Pori 471 km
* Porvoon vaakuna Porvoo 295 km
 | * Puumalan vaakuna Puumala 76 km
* Rantasalmen vaakuna Rantasalmi 42 km
* Rauman vaakuna Rauma 490 km
* Rovaniemen vaakuna Rovaniemi 664 km
* Ruokolahden vaakuna Ruokolahti 102 km
* Salon vaakuna Salo 416 km
* Seinäjoen vaakuna Seinäjoki 402 km
* Sulkavan vaakuna Sulkava 38 km
 | * Tampereen vaakuna Tampere 359 km
* Tornion vaakuna Tornio 574 km
* Turun vaakuna Turku 446 km
* Utsjoen vaakuna Utsjoki 1116 km
* Vaasan vaakuna Vaasa 488 km
* Varkauden vaakuna Varkaus 85 km
* Viipuri 173 km
 |

Ilmastokuormitus
----------------

Hiilidioksidiekvivalentti (CO2-ekv. tai CO2-ekvivalentti) on ilmastotieteessä käytetty suure, joka kuvaa kasvihuonekaasujen yhteenlaskettua ilmastoa lämmittävää vaikutusta.

Vuoden 2010 laskelmien mukaan asukaskohtainen hiilijalanjälki oli Savonlinnassa Etelä-Savon pienin: 6 400 CO2-ekv./asukas. Laskelmissa on huomioitu muun muassa lämmitys, sähkön kulutus, teollisuuden ym. polttoaine, liikenne ja maatalous. Savonlinnaan myöhemmin liittyneissä kunnissa asukaskohtaiset hiilijalanjäljet olivat seuraavanlaiset: Kerimäki 8 400 CO2-ekv./asukas ja Punkaharju 13 900 CO2-ekv./asukas. Etelä-Savossa keskimääräinen hiilijalanjälki oli 9 600 CO2-ekv./asukas. Suomalaisten keskimääräinen hiilijalanjälki oli 13 900 CO2-ekv.

Kulttuuri
---------

### Tapahtumat

Savonlinna oli 1900-luvun alussa kuuluisa kylpylätoiminnastaan, mutta nykyään se tunnetaan oopperajuhlista, jotka saivat alkunsa Aino Acktén 1912 johtamista Olavinlinnan oopperajuhlista. Oopperajuhlat vakiinnuttivat paikkansa jokavuotisena kulttuuritapahtumana kuitenkin vasta vuosikymmenien jälkeen vuonna 1967. Olavinlinnassa järjestettävä tapahtuma tuo Savonlinnaan kuukauden ajan esiintyjiä ja turisteja ympäri maailmaa. Osa konserteista ja perheoopperoista esitetään Savonlinnasalissa, joka toimii kaupungissa ympärivuotisesti konsertti- ja kokoustalona. Säännöllisestä konserttitarjonnasta kaupungissa vastaavat muun muassa Savonlinna-kvartetti sekä Savonlinnan Orkesteri.

Joka vuosi oopperajuhlien alkamisen aikaan, heinäkuun ensimmäisenä viikonloppuna, Savonlinnassa järjestetään myös kolmipäiväiset Savonlinna OperaGames -esteratsastuskilpailut.

Savonlinnan viralliseksi syntymäpäiväksi on vakiintunut Pyhän Olavin päivä, 29. heinäkuuta.

Savonlinnassa on järjestetty useita suuria kristillisiä kesätapahtumia. Herättäjäjuhlat on järjestetty Savonlinnassa kaksi kertaa: 1918 sekä 1956. Evankelisuuden evankeliumijuhla järjestettiin Savonlinnassa vuonna 1974.

### Nähtävyydet

|  |  |
| --- | --- |
| * Olavinlinna – vuonna 1475 perustettu linna
* Putkinotko – kirjailija Joel Lehtosen huvila ja ulkomuseoalue (avoinna tilauksesta).
* Rauhalinna – nykyisin yksityisomistuksessa
* Savonlinnan maakuntamuseo ympäristöineen
* Tuomiokirkko
* Pikkukirkko
* Kerimäen kirkko – maailman suurin puukirkko
* Savonrannan kirkko (Vuokalan taajamassa, 55 km keskustasta)
* Punkaharju
 | * Lusto – Suomen Metsämuseo
* Historialliset sisävesilaivat
* Laitaatsillan taistelun muistomerkki
* Savonlinnan kauppatori
* Linnankatu
* Huvipuisto Kesämaa
* Linnansaaren kansallispuisto
* Koloveden kansallispuisto
* Pihlajaveden saaristo
 |

* OlavinlinnaOlavinlinna
* Kerimäen kirkkoKerimäen kirkko
* Suomen Metsämuseo LustoSuomen Metsämuseo Lusto
* PunkaharjuPunkaharju
* Savonlinnan maakuntamuseoSavonlinnan maakuntamuseo
* Savonlinnan tuomiokirkkoSavonlinnan tuomiokirkko

Ruokakulttuuri
--------------

Savonlinnan pitäjäruoiksi nimettiin 1980-luvulla voissa paistetut muikut, perunasoseen kaltainen *potattituuvinki*, uunipaisti, potattipiirakat ja karjalanpaisti. Lörtsyt ovat oleellinen osa savonlinnalaista ruokakulttuuria.

Urheilu
-------

Savonlinna on monipuolinen urheilukaupunki. Harrastajamäärien perusteella kaupungin ykköslaji on jalkapallo.*lähde?* Savonlinnan Työväen Palloseuran (STPS) miesten edustusjoukkue pelaa jalkapalloa 3. divisioonassa. Koripallossa Basket Savonlinna on tuottanut historiansa saatossa maajoukkuepelaajia. Saimaa Volley pelasi aiemmin miesten lentopallon pääsarjassa. Vuonna 2008 pelattiin Savonlinnassa lentopallon Power Cup. Savonlinna Towers pelaa amerikkalaista jalkapalloa 4. divisioonassa, ja salibandyä kaupungissa harjoittaa ZZ Top Team.

Savonlinnan Pallokerho (SaPKo) pelaa Mestiksessä, jonne se keväällä 2006 palasi Suomi-sarjasta. Seura vietti vuonna 2004 75-vuotisjuhliaan ja juhlisti sitä Talvisalon jäähallissa pelatulla ystävyysottelulla Helsingin IFK:ta vastaan. SaPKo on pelannut yhteensä neljä kautta Suomen pääsarjassa. Nykyisin SaPKo keskittyy pääasiassa junioritoimintaan Juniori-SaPKon kautta. Juniorityön merkittävimmät kasvatit lienevät maalivahti Jarmo Myllys, Stanley Cup -voittaja Tuukka Rask sekä Ville Leino. Laitaatsillan Pallo (LaiPa) on ollut SaPKon paikallisvastustaja.*lähde?* Talvisalo Traitors pelaa jääkiekkoa 2. divisioonassa.

Aholahden hiihtokeskus on Savonlinnan hiihtokeskus, joka on toiminut Vuoden 1967 hiihdon Suomen-mestaruuskilpailujen kisaisäntänä. Paikallinen hiihtoseura on Savonlinnan Hiihtoseura. Keskuksessa on myös A1-tason frisbeegolfrata. Lisäksi paikkakunnalla on myös kymmenen muuta rataa, joista haastavimpana Harjumajan hiihtokeskuksessa, Kerimäellä sijaitseva Harjumajan frisbeegolfrata, joka on saanut luokituksen AA1. Paikallinen frisbeegolfseura on Linnan Mando.

Paikalliset ratsastusseurat ovat Savonlinnan Ratsastajat, Itä-Savon Urheiluratsastajat sekä Riding Club Motive.

Savonlinnan ystävyyskaupungit
-----------------------------

Savonlinnan ystävyyskaupungit:

* Saksa **Detmold**, Saksa
* Ruotsi **Kalmar**, Ruotsi
* Venäjä **Toržok**, Venäjä

Ystävyyskaupunkiyhteistyötä kansalaisjärjestötasolla:

* Islanti **Árborg**, Islanti
* Norja **Arendal**, Norja
* Tanska **Silkeborg**, Tanska

Katso myös
----------

* Luettelo tunnetuista savonlinnalaisista
* Luettelo Savonlinnan julkisista taideteoksista ja muistomerkeistä
* Kuntaliitokset Suomessa ilman yhteistä rajaa
* Lörtsy

Lähteet
-------

1. ↑  Savonlinna siunasi liitoksen 40-3 *Yle Uutiset*.  19.3.2012.
2. 1 2  Pinta-alat kunnittain (Excel) 1.1.2022  1.1.2022. Maanmittauslaitos. Viitattu 29.1.2022.
3. 1 2  Väkiluku kasvoi eniten Uudellamaalla vuonna 2023  31.12.2023. Tilastokeskus. Viitattu 26.1.2024.
4. ↑  Väestö iän (1-v.) ja sukupuolen mukaan alueittain, 1972–2020  31.12.2020. Tilastokeskus. Viitattu 13.5.2021.
5. ↑  Väestörakenne  26.5.2022. Tilastokeskus. Viitattu 12.9.2023.
6. ↑  Kuntien ja seurakuntien tuloveroprosentit vuonna 2024  22.11.2023. Verohallinto. Viitattu 23.1.2024.
7. ↑  Kuntavaalit 2021, Savonlinna Oikeusministeriö. Viitattu 17.8.2021.
8. 1 2  Savonlinnan kaupunkiarkeologinen inventointi *2003*. Museovirasto. Viitattu 17.2.2013.
9. ↑  Rakennusperintö *23.4.2010*. rakennusperinto.fi.  Arkistoitu 2.4.2015. Viitattu 17.2.2013.
10. ↑  Kuntajakolaki 19.12.1997/1196 (1§) *Finlex – Valtion säädöstietopankki*. Oikeusministeriö.  Arkistoitu 9.1.2009. Viitattu 9.1.2009.
11. 1 2  Valtioneuvoston päätös kuntaliitoksesta (liite 1. s. 6) Savonlinnan kaupunki. Viitattu 9.1.2009. [vanhentunut linkki]
12. 1 2  Valtioneuvosto päätti viidestä kuntien yhdistymisestä  19.6.2008. Valtioneuvosto.  Arkistoitu 14.5.2011. Viitattu 20.6.2008.
13. ↑  Sanomalehti Puruvesi, "Kuntien yhteispalaveri ei saavuttanut yksimielisyyttä rajakäytävästä", 28.2.2008
14. ↑  Sanomalehti Puruvesi, "Savonrannan valtuusto valitsi pohjoisen yhdyskäytävän, ns. pienimmän riesan vaihtoehdon", 3.3.2008
15. ↑  Väestö kielen mukaan sekä ulkomaan kansalaisten määrä ja maa-pinta-ala alueittain 1980–2016  29.3.2017. Tilastokeskus.  Arkistoitu 17.6.2018. Viitattu 9.1.2018.
16. 1 2  Yhteystiedot – Suomen evankelis-luterilainen kirkko evl.fi.  Arkistoitu 23.8.2018. Viitattu 23.8.2018.
17. ↑  Pyhän Jaakobin luterilainen seurakunta. Viitattu 29.10.2020.
18. ↑
19. ↑
20. ↑
21. ↑  History in Savonlinna *world66.com*. Viitattu 4.8.2010. (englanniksi)
22. ↑  Taajama-aste alueittain 31.12.2016  28.9.2017. Tilastokeskus.  Arkistoitu 16.7.2019. Viitattu 6.12.2018.
23. ↑  Taajama- ja haja-asutusalueväestö iän ja sukupuolen mukaan kunnittain 31.12.2016  28.9.2017. Tilastokeskus.  Arkistoitu 14.7.2019. Viitattu 6.12.2018.
24. ↑  rekisterikylän nimien muuttamisessa vuoden 2013 kuntaliitoksessa *Maanmittauslaitos*.  1.8.2012.  Arkistoitu 4.3.2016. Viitattu 18.9.2013.
25. ↑  Varhaiskasvatus *Savonlinnan kaupunki*. Viitattu 19.9.2021.
26. ↑  Yksityiset päiväkodit *Savonlinnan kaupunki*. Viitattu 19.9.2021.
27. ↑  Esiopetus *Savonlinnan kaupunki*. Viitattu 19.9.2021.
28. ↑  Perusopetus – Savonlinna Savonlinnan kaupunki. Viitattu 3.11.2018.
29. ↑  Risto Leppänen: Peruskoululaiset uuteen kouluun Savonlinnassa — Kuninkaankartanonmäellä on vielä keskeneräisiä rakennustöitä, mutta koulutyön aloittamista tiistaina se ei apulaisrehtorin mukaan haitannut *Itä-Savo*.  14.8.2018. Viitattu 3.11.2018.
30. ↑  Jaana Hänninen: Nätkin koulun muutto Heikinpohjaan sujui hyvin — "Olemme tyytyväisiä, että pääsimme terveeseen kouluun" *Itä-Savo*.  29.10.2018. Viitattu 3.11.2018.
31. ↑  Jaana Hänninen: Lukio loppuu Kerimäeltä *Itä-Savo*.  13.11.2017. Viitattu 3.11.2018.
32. ↑  Jaana Hänninen: Punkaharjun lukiossa viimeinen lukuvuosi – katso ketkä puolustivat koulua ja miksi *Itä-Savo*.  17.11.2015. Viitattu 3.11.2018.
33. ↑  Jaana Hänninen: Oikeus jätti normaalikoulun lopettamista koskevat valitukset tutkimatta — Yliopiston hallitus sai päättää *Itä-Savo*.  10.3.2017. Viitattu 3.11.2018.
34. ↑  Elina Raittila: Savonlinna osoitti mieltään – vetoomus lähti pääministerille ja valtioneuvostolle – katso video! *Itä-Savo*.  9.5.2016. Viitattu 3.11.2018.
35. ↑  Savonlinnan paikallisliikenne 1.1.-5.6.2022 (PDF) Savonlinnan kaupunki.  Arkistoitu 14.1.2022. Viitattu 14.1.2021.
36. ↑  Jaana Hänninen: Kansanedustajat eivät usko, että Savonlinnasta lähitulevaisuudesta päästäisiin junalla Huutokoskelle *Itä-Savo*.  6.3.2018. Viitattu 3.11.2018.
37. ↑  Vt 14 Laitaatsalmen kohta, Savonlinna Liikennevirasto.  Arkistoitu 4.11.2018. Viitattu 3.11.2018.
38. ↑  Lentäen Savonlinnaan *visitsavonlinna.fi*.  Arkistoitu 6.10.2022. Viitattu 19.8.2022.
39. ↑  Kuntakoko ei kerro kaikkea.  *Savon Sanomat*, 9.5.2012, s. 5.
40. ↑
41. ↑
42. ↑  Vuodet -1893 *Herättäjäjuhlat*. Viitattu 19.12.2021.
43. ↑  Juhlapaikkakunnat *Evankeliumijuhla*. Viitattu 6.11.2022.
44. ↑  Kolmonen, Jaakko (toim.): *Kotomaamme ruoka-aitta: Suomen, Karjalan ja Petsamon pitäjäruoat*, s. 122–123. Helsinki: Patakolmonen, 1988. ISBN 951-96047-3-1.
45. ↑  Savonlinnan frisbeegolfradat *frisbeegolfradat.fi*. frisbeegolfradat.fi. Viitattu 7.2.2019.
46. ↑  Savonlinnan Ratsastajat ry *Vuohimäen ratsastuskoulu*. Viitattu 29.5.2022.
47. ↑  Itä-Savon Urheiluratsastajat ry *Ratsastuskoulu Sarin Talli*. Viitattu 29.5.2022.
48. ↑  Ratsastus *Mannilan Ratsutalli*. Viitattu 29.5.2022.
49. ↑  Savonlinnan ystävyyskaupungit

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Savonlinna**.
* Savonlinnan kaupungin verkkopalvelu
* Virallinen Savonlinnan matkailusivusto
* Tilastokeskus – Savonlinnan avainluvut
* Elävä muisti -verkkosivu: Savonlinna 300 vuotta (lyhytelokuva, 1940)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Etelä-Savon maakunnan kunnat |
| --- |
|  |
| Nykyiset kunnat | 
* Enonkoski
* Hirvensalmi
* Juva
* Kangasniemi
* Mikkeli
* Mäntyharju
* Pertunmaa
* Pieksämäki
* Puumala
* Rantasalmi
* Savonlinna
* Sulkava

 |
|  |
| Entiset kunnat | 
* Anttola
* Haukivuori
* Jäppilä
* Kerimäki
* Mikkelin maalaiskunta
* Pieksänmaa
* Pieksämäen maalaiskunta
* Punkaharju
* Ristiina
* Savonranta
* Sääminki
* Virtasalmi

 |

 |

|  |  |  |  |
| --- | --- | --- | --- |
| 

| * n
* k
* m
 Pietari Brahen perustamat kaupungit |
| --- |
|  |
| 
* Hämeenlinna (1638)
* Savonlinna (1639)
* Raahe (1649)
* Lappeenranta (1649)
* Kristiinankaupunki (1649)
* Kajaani (1650)
* Hamina (1653)
* Kuopio (1653)
* Brahea (1653)

 |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Latvia
* Tšekki

 |
|  |
| Maantieteelliset | 
* MusicBrainz area

 |
|  |
| Henkilöt | 
* Yle
* Uppslagsverket Finland

 |
|  |
| Muut | 
* IdRef

 |

 |